CELEX: 52007PC0522
Language: hu
Date: 2007-09-13
Title: Javaslat a Tanács határozata az EK–Montenegró ideiglenes bizottságban annak eljárási szabályzatára, és benne az EK–Montenegró albizottságok feladatkörére és rendszerére vonatkozó közösségi álláspontról

Fontos jogi nyilatkozat

|

52007PC0522

Javaslat a Tanács határozata az EK–Montenegró ideiglenes bizottságban annak eljárási szabályzatára, és benne az EK–Montenegró albizottságok feladatkörére és rendszerére vonatkozó közösségi álláspontról  /* COM/2007/0522 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 13.9.2007COM(2007) 522 véglegesJavaslatA TANÁCS HATÁROZATAaz EK–Montenegró ideiglenes bizottságban annak eljárási szabályzatára, és benne az EK–Montenegró albizottságok feladatkörére és rendszerére vonatkozó közösségi álláspontról(előterjesztő: a Bizottság)INDOKOLÁSA tervek szerint 2007. október 15-én Luxembourgban stabilizációs és társulási megállapodást írnak alá egyrészről az Európai Közösségek és tagállamaik, másrészről a Montenegrói Köztársaság között. A megállapodás azt a napot követő második hónap első napján lép hatályba, amelyen a felek értesítik egymást a megfelelő megerősítési eljárásaik befejezéséről.Az Európai Közösség, valamint a Montenegrói Köztársaság közötti, ugyanazon a napon aláírandó ideiglenes megállapodás, amely lehetővé teszi a stabilizációs és társulási megállapodás kereskedelemre és kereskedelemmel kapcsolatos ügyekre vonatkozó rendelkezéseinek mielőbbi alkalmazását, azt a napot követő második hónap első napján lép hatályba, amelyen a felek értesítik egymást a megfelelő megerősítési eljárásaik befejezéséről.Az ideiglenes megállapodás 43. cikke ideiglenes bizottságot hoz létre, amely az említett megállapodás végrehajtását felügyeli majd. E bizottság az ideiglenes megállapodás 44. cikkében meghatározottak szerint elfogadja eljárási szabályzatát. A bizottság zavartalan működése érdekében ajánlott az eljárási szabályzatot az első ülésen elfogadni.A javasolt eljárási szabályzat az ideiglenes megállapodásnak megfelelően meghatározza az ideiglenes bizottság kötelezettségeit, valamint az általa követendő gyakorlatokat, és figyelembe veszi különösen, hogy a bizottság a megállapodás értelmében döntéshozatali hatáskört kapott. Az eljárási szabályzat továbbá szakosított albizottságokat hoz létre az ideiglenes megállapodás 46. cikkében foglaltak értelmében. A Bizottság javasolja, hogy az albizottságok számát egy öt bizottságból álló, ésszerű rendszerben határozzák meg, amely lefedné az ezen indokolás mellékletében feltüntetett különféle területeket. A stabilizációs és társulási megállapodásnak az ideiglenes megállapodásban nem szereplő területeit továbbra is a fokozott állandó párbeszéd[1] keretein belül vitatják majd meg, amíg a stabilizációs és társulási megállapodás hatályba nem lép.Az ideiglenes bizottság eljárási szabályzatának elfogadása tekintetében az ideiglenes bizottságon belül a Közösség által elfoglalandó álláspontot a Tanács határozza meg a Bizottság javaslatára.Javasolt tehát, hogy a Tanács hagyja jóvá a mellékelt javaslatot.MELLÉKLET AZ INDOKOLÁSHOZAZ EK – MONTENEGRÓI KÖZTÁRSASÁG KÖZÖTTI ideiglenes megállapodás a kereskedelemről és a kereskedelemmel kapcsolatos ügyekről AZ ALBIZOTTSÁGOK RENDSZERE |Az albizottságok megnevezése | Kérdések | Az ideiglenes megállapodás (a stabilizációs és társulási megállapodás) megfelelő cikkei |Kereskedelem, ipar, vámügy, adóügy, valamint együttműködés a többi tagjelölt országgal | Az áruk szabad mozgása | 3. cikk (18. cikk) |Ipari termékek | 4–8. cikk (19–23. cikk) |Kereskedelmi kérdések | 19–33. cikk (34–48. cikk) |Adóügy | 22–23. cikk (37–38. cikk) |Származási szabályok | 29. cikk (44. cikk), 3. jegyzőkönyv |Vámügyekben nyújtott közigazgatási segítségnyújtás | 42. cikk (99. cikk), 6. jegyzőkönyv |Együttműködés a többi tagjelölt országgal | 53. cikk (17. cikk) |Mezőgazdaság és halászat | Mezőgazdasági termékek széles értelemben | 9. cikk, 11. cikk (1) bekezdés, 12. cikk (1) bekezdés, 16., 17. és 20. cikk (24. cikk, 26. cikk (1) bekezdés, 27. cikk (1) bekezdés, 31., 32. és 35. cikk) |Mezőgazdasági termékek szűkebb értelemben | 11. cikk (2) és (3) bekezdés és 12. cikk (2) bekezdés (26. cikk (2) és (3) bekezdés és 27. cikk (2) bekezdés) |Halászati termékek | 14. és 15. cikk (29. és 30. cikk) |Feldolgozott mezőgazdasági termékek | 10. cikk (25. cikk), 1. jegyzőkönyv |Bor és szeszes italok | 13. cikk (28. cikk), 2. jegyzőkönyv |A mezőgazdasági és halászati termékekre, valamint a bortól és szeszes italoktól különböző élelmiszerekre vonatkozó földrajzi jelzés oltalma | 18. cikk (33. cikk) |Belső piac és verseny | Egyéb kérdések az ideiglenes megállapodás III. címével kapcsolatban | 36. és 37. cikk (69. és 71. cikk) |Verseny | 38. és 39. cikk (73. és 74. cikk) |Az acélipar állami támogatása | 38. cikk (8) bekezdés (73. cikk (8) bekezdés), 5. jegyzőkönyv |Szellemi, ipari és kereskedelmi tulajdonjogok | 40. cikk (75. cikk) |Közbeszerzés | 41. cikk (76. cikk) |Gazdasági és pénzügyi kérdések, statisztika | Tőkemozgások és kifizetések | 35. cikk, 38. cikk (7) bekezdés b) pont (62. cikk, 73. cikk (7) bekezdés b) pont) |Szállítás | Átmenő forgalom | 34. cikk (61. cikk 1. pont) 4. jegyzőkönyv, 3. cikk a) és b) pont, 11. cikk (2), (3) és (5) bekezdés 19. cikk (1) és (2) bekezdés 21. cikk (1) bekezdés és (2) bekezdés d) pont |JavaslatA TANÁCS HATÁROZATAaz EK–Montenegró ideiglenes bizottságban annak eljárási szabályzatára, és benne az EK–Montenegró albizottságok feladatkörére és rendszerére vonatkozó közösségi álláspontrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,tekintettel a Bizottság javaslatára,mivel:(1) Az egyrészről az Európai Közösség, másrészről a Montenegrói Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást[2] (a továbbiakban: az ideiglenes megállapodás) … -án/-én aláírták, és … -án/-én hatályba lépett.(2) Az ideiglenes megállapodás 43. cikke előírja, hogy a megállapodás által létrehozott ideiglenes bizottság felügyeli az ideiglenes megállapodás alkalmazását és végrehajtását.(3) Az ideiglenes megállapodás 44. cikkének (2) bekezdése előírja, hogy az ideiglenes bizottság megállapítja eljárási szabályzatát.(4) Az ideiglenes megállapodás 46. cikke előírja, hogy az ideiglenes bizottság albizottságok létrehozásáról határozhat.(5) Az albizottságok kinevezését, összetételét, feladatkörét és rendszerét az ideiglenes bizottság eljárási szabályzatának kell előírnia.(6) A Közösségnek meg kell határoznia az ideiglenes bizottságon belüli álláspontját az eljárási szabályzat elfogadása tekintetében,A KÖVETKEZŐKÉPPEN HATÁROZOTT:Egyetlen cikkAz egyrészről az Európai Közösség, másrészről a Montenegrói Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodás 43. cikkében említett ideiglenes bizottságon belül a Közösség álláspontja az ideiglenes bizottság e határozathoz csatolt határozattervezetén alapul.Kelt Brüsszelben, -án/-én.a Tanács részérőlaz elnökMELLÉKLETAz EK–Montenegró ideiglenes bizottság 1/200.. HATÁROZATA(éééé. hónap nn.)az eljárási szabályzatáról, és benne az EK–Montenegróalbizottságok feladatköréről és rendszerérőlAZ EK–MONTENEGRÓ IDEIGLENES BIZOTTSÁG,tekintettel a …-án/-én aláírt, az egyrészről az Európai Közösség, másrészről a Montenegrói Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásra (a továbbiakban: az ideiglenes megállapodás) és különösen annak 44. cikkére,A KÖVETKEZŐKÉPPEN HATÁROZOTT:1. cikk ElnökségAz ideiglenes bizottság elnökségét 12 hónapos időszakonként az Európai Közösség (a továbbiakban: a Közösség) nevében az Európai Közösségek Bizottságának képviselője és a Montenegrói Köztársaság kormányának képviselője felváltva látja el. Ugyanakkor az első elnökségi időszak az ideiglenes bizottság első ülésének időpontjában kezdődik, és ugyanazon év december 31. napjával ér véget.2. cikkÜlésekA felek megállapodásának megfelelően az ideiglenes bizottság évente rendszeresen egy alkalommal ülésezik, felváltva Brüsszelben vagy Podgoricában. A felek bármelyikének kérelmére, kölcsönös megállapodással, rendkívüli ideiglenesbizottsági üléseket lehet összehívni.Az üléseket az elnök hívja össze.Eltérő döntés hiányában az ideiglenes bizottság ülései nem nyilvánosak.3. cikk KüldöttségekAz elnököt valamennyi ülés megkezdése előtt tájékoztatni kell a felek küldöttségének tervezett összetételéről.Az Európai Beruházási Bank (EBB) egy képviselője megfigyelőként részt vehet az ideiglenes bizottság azon ülésein, amelyek napirendjén az EBB-t érintő ügyek szerepelnek.Az ideiglenes bizottság bizonyos témákkal kapcsolatban, tájékoztatás céljából a tagoktól eltérő személyeket is meghívhat üléseire.A Közösség tagállamait tájékoztatják az ideiglenes bizottság üléseiről.4. cikkTitkárságAz Európai Közösségek Bizottsága és a Montenegrói Köztársaság egy-egy tisztviselője együttesen járnak el az ideiglenes bizottság titkáraiként.5. cikkLevelezésAz ideiglenes bizottság elnökének vagy a bizottság elnöke által küldött valamennyi levelet a bizottság mindkét titkárának továbbítani kell. A két titkár biztosítja, hogy minden vonatkozó levél eljusson az ideiglenes bizottság megfelelő képviselőihez.6. cikkAz ülések napirendje1. Az elnök és a titkárok minden ülésre az ülés megkezdése előtt legalább 15 nappal ideiglenes napirendet készítenek.Az ideiglenes napirend azokat a pontokat tartalmazza, amelyek napirendre tűzésére az ülés kezdete előtt legalább 21 nappal kérelem érkezett a titkárokhoz, azonban csak azon pontokat tűzik az ideiglenes napirendre, amelyeknél a vonatkozó dokumentumokat legkésőbb az ideiglenes napirendről szóló értesítés napjáig a titkárokhoz továbbították.A napirendet az ideiglenes bizottság minden ülés elején elfogadja. Amennyiben arról a két fél megállapodik, az ideiglenes napirenden nem szereplő pontot is felvehetnek a napirendre.2. Egy adott eset követelményeinek figyelembevétele érdekében, a két féllel egyetértésben az elnök lerövidítheti az (1) bekezdésben meghatározott határidőt.7. cikkJegyzőkönyvAz üléseknek otthont adó fél minden ideiglenesbizottsági ülésről jegyzőkönyvtervezetet készít. Ez a meghozott határozatokat és ajánlásokat, valamint az elfogadott következtetéseket tartalmazza. A jegyzőkönyvtervezet az ülést követő két hónapon belül az ideiglenes bizottság elé kerül jóváhagyásra. Miután a jegyzőkönyvet az ideiglenes bizottság jóváhagyta, azt az elnök és a két titkár aláírja, és egy-egy eredeti példányt mindkét fél iktat. A jegyzőkönyvek egy példányát az e határozat 5. cikkében említett minden címzettnek el kell juttatni.8. cikkTanácskozásokAz ideiglenes bizottság a felek kölcsönös megegyezése alapján hoz határozatokat, és fogalmaz meg ajánlásokat.Az ülések közötti időszakban a szerződő felek egyetértésével az ideiglenes bizottság írásbeli eljárásban is hozhat határozatokat, illetve tehet ajánlásokat.Az ideiglenes bizottság határozatai és ajánlásai az ideiglenes megállapodás 45. cikke értelmében a „határozat” és „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ.Az ideiglenes bizottság határozatait és ajánlásait az elnök aláírásával látja el, és a két titkár hitelesíti.Az ideiglenes bizottság által hozott határozatokat a felek saját hivatalos kiadványaikban közzéteszik. Mindkét fél dönthet az ideiglenes bizottság által elfogadott egyéb aktusok közzétételéről.9. cikkNyelvekAz ideiglenes bizottság hivatalos nyelvei a két fél hivatalos nyelvei.Amennyiben erről másképp nem határoznak, az ideiglenes bizottság az ezeken a nyelveken elkészített okmányok alapján folytatja tanácskozásait.10. cikkKöltségekA Közösség és a Montenegrói Köztársaság maga viseli az ideiglenes bizottság és az albizottságok ülésein való részvételével kapcsolatosan felmerülő saját költségeit, mind a személyzeti, utazási és tartózkodási kiadásokra, mind a postai és távközlési kiadásokra vonatkozóan.Az ülésen a tolmácsolással, valamint a dokumentumok fordításával és sokszorosításával kapcsolatos költségeket, valamint az ülés technikai lebonyolításával kapcsolatos egyéb költségeket azon fél viseli, ahol az ülést tartják.11. cikkAlbizottságokAz ideiglenes bizottságot feladatai teljesítésében segítő albizottságok feladatait és rendszerét e határozat melléklete tartalmazza.Az albizottságokat mindkét fél képviselői alkotják. Az 1. cikk értelmében az elnökséget a két fél felváltva gyakorolja.Az albizottságok az ideiglenes bizottság felügyelete alatt járnak el, amelynek minden ülés után jelentést tesznek. Határozatot nem hoznak, de javaslatokat készíthetnek az ideiglenes bizottság számára.Az ideiglenes bizottság dönthet bármely létező albizottság felszámolásáról, módosíthatja feladatkörüket, vagy a feladatai teljesítéséhez szükséges segítség érdekében új albizottságokat állíthat fel.Keltaz ideiglenes bizottság részérőlaz elnökMELLÉKLETAz EK–Montenegró albizottságok feladatköre és rendszere1. Összetétel és elnökségAz eljárási szabályzat 11. cikkének második bekezdése értelmében az albizottságok az Európai Bizottság, valamint a Montenegrói Köztársaság (a továbbiakban: Montenegró) kormányának képviselőiből állnak. Az eljárási szabályzat 1. cikke értelmében az albizottságok elnökségét a két fél felváltva gyakorolja. A tagállamokat tájékoztatják az albizottságok üléseiről.2. TitkárságAz Európai Bizottság és a Montenegrói Kormány egy-egy tisztviselője együttesen járnak el az egyes albizottságok titkáraiként.Az albizottságokra vonatkozó valamennyi közleményt továbbítani kell az illetékes albizottság titkárainak.3. ÜlésekAz albizottságok rendszerint évente egyszer üléseznek, illetve a felek egyetértésével minden alkalommal találkoznak, ha azt a körülmények megkövetelik. Az albizottságok üléseit a két fél által egyeztetett helyen és időben kell tartani.Amennyiben mindkét fél egyetért, az albizottságok felkérhetnek szakértőket arra, hogy adott témában információnyújtás céljából részt vegyenek az ülésen.4. TémákAz albizottságok az alábbi multidiszciplináris albizottság-rendszer alapján tárgyalják a kérdéseket. Az ideiglenes megállapodás és az európai partnerség végrehajtását, a stabilizációs és társulási megállapodás végrehajtására való felkészülést, valamint a jogszabályok közelítésében, végrehajtásában és érvényesítésében elért fejlődést valamennyi témakörön belül értékelik. Az albizottságok megvizsgálják a megfelelő ágazatokban esetlegesen felmerülő problémákat, és ajánlásokat tesznek a lehetséges intézkedésekre.Az albizottságok a közösségi vívmányok további értelmezésének, valamint az ideiglenes megállapodásban tett kötelezettségvállalásoknak megfelelően a Montenegró által a közösségi vívmányoknak való megfelelésben elért fejlődés vizsgálatának fórumául is szolgálnak.5. JegyzőkönyvMinden albizottsági ülésről jegyzőkönyvtervezetet készítenek az ülést követő két hónapon belül. Miután mindkét fél elfogadta a jegyzőkönyvet, a másolatát az albizottság titkárai továbbítják az ideiglenes bizottság titkárainak.6. NyilvánosságEltérő döntés hiányában az albizottságok ülései nem nyilvánosak.7. Az albizottságok rendszere1) Kereskedelmi, ipari, vámügyi, adóügyi és a többi tagjelölt országgal való együttműködésért felelős albizottság (az ideiglenes megállapodás 3., 4–8. 19–33., 42. és 53. cikke);2) Mezőgazdasági és halászati albizottság (9. cikk, 11. cikk (2) és (3) bekezdés, 10., 13. cikk, 12. cikk (2) bekezdés, 14., 15. és 18. cikk);3) Belsőpiaci és versenypolitikai albizottság (az ideiglenes megállapodás 36., 37. és 38. cikke az 5. jegyzőkönyvvel, valamint a 39., 40. és 41. cikk);4) Gazdasági, pénzügyi és statisztikai albizottság (az ideiglenes megállapodás 35. cikke és a 38. cikk (7) bekezdésének b) pontja);5) Közlekedési albizottság (az ideiglenes megállapodás 34. cikke, a 4. jegyzőkönyv 3. cikkének a) és b) pontja, a 11. cikk (2), (3) és (5) bekezdése, a 19. cikk (1) és (2) bekezdése, valamint a 21. cikk (1) bekezdése és (2) bekezdésének d) pontja).[1] A Szerbia és Montenegrónak az Európai Unióval a stabilizációs és társulási megállapodásról folytatott tárgyalásokra való felkészültségéről szóló bizottsági közleményben (COM(2005)476 végleges) bemutatottak szerint.[2] HL L ..., …. 2007.…, ... o.